Doi polițiști din Mureș sunt acuzați că au bătut pe stradă un adolescent. Agenții susțin că tânărul a căzut
Doi agenți de poliție de la IPJ Mureș sunt acuzați că ar fi bătut un adolescent pe stradă, Biroul Control Intern demarând o anchetă cu privire la posibila săvârșire a infracțiunii de purtare abuzivă, scrie News.ro. Imagini cu băiatul plin de sânge au fost distribuite online, iar polițiștii susțin că tânărul ar fi căzut. Părinții acestuia afirmă, însă, că a fost bătut de către agenți, care ulterior au plecat fără a încheia proces verbal.